**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk – rīkojuma projekts) sagatavots saskaņā ar Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 41. un 43. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Viļakas Romas katoļu baznīca (turpmāk – Baznīca) ir viens no valsts nozīmes kultūras pieminekļiem (Valsts aizsardzības Nr. 2876), kurā atrodas vairāki mākslas pieminekļi (Varšavas Blombergu firmā izgatavotās 22 reģistru ērģeles un 13 vitrāžas). Baznīcas 46 m augstos torņus, kā arī mazos tornīšus noslēdz gotikai raksturīgais krusta zieds, tādēļ lietpratēji to dēvē par "gotikas rozi".Baznīca, kas būvēta no 1884. līdz 1890. gadam, un konsekrēta 1891. gadā, ir viens no nozīmīgākajiem garīgajiem centriem jau otro gadsimtu ne tikai Viļakas novada iedzīvotājiem, bet arī citiem Latvijas iedzīvotājiem. Greznā un karaliskā Baznīca tiek izmantota ceremonijām gan priecīgos dzīves brīžos (kāzās, kristībās), gan skumjos brīžos (bērēs), gan organizējot vietēja, reģionāla un nacionāla mēroga koncertus.Baznīcas draudze meklē projektu iespējas, kā arī iegulda lielu saimniecisko darbu Baznīcas sakopšanā un uzturēšanā. Valsts kultūrkapitāla fonds kopš 2015. gada atbalsta Baznīcas ērģeļu restaurāciju, kas šobrīd ir tikušas līdz 5. restaurācijas posmam. Tāpat, kopš 2006. gada Baznīcas draudze piesaista līdzekļus Baznīcas vitrāžu restaurācijai (piesaistīti Valsts kultūrkapitāla fonda līdzekļi, valsts glābšanas un restaurācijas programmas atbalsts, Eiropas Lauksaimniecības fonda lauku attīstībai finansējums un citi ziedotāji).Šobrīd vislielākās problēmas rada Baznīcas jumta stāvoklis. Altāra daļā sānu velvēs ir redzams, ka ir tecējis jumts, regulāri tek 4 vietās, ir radusies pelējuma sēnīte, krīt apmetums. Katru gadu, veicot ēkas bēniņu apskati, secināms, ka vietas, kur tek jumts, parādās arvien vairāk. Jumta nomaiņa ir akūti nepieciešama, jo jumts ir nokalpojis, vairākās vietās tek, drūp apmetums, no lietus un sniega tecēšanas ir bojātas arī koka konstrukcijas bēniņos. Baznīcas draudze vairākkārtīgi mēģinājusi savest kārtībā bojājumu vietas, taču ar laiku atkal rodas jauni defekti. Jau vairākus gadu desmitus jumts nav krāsots.Ņemot vērā, ka jumts ir viena no svarīgākajām Baznīcas konstrukcijām, tā nomaiņa un rekonstrukcija ir Baznīcas pamatvajadzība, taču, tam ir nepieciešami lieli finanšu līdzekļi.2018. gadā, saņemot valsts budžeta finansējumu no kultūras pieminekļu izpētes un restaurācijas programmas, SIA "Arhitekta L.Šmita darbnīca" izstrādāja jumta restaurācijas programmu, kas sastāv no jumta tehniskās apsekošanas, mākslinieciskās inventarizācijas un ir sagatavots būvprojekts un būvdarbu apjomi, kas ir jāīsteno, veicot Baznīcas jumta nomaiņu. Izstrādātais projekts ir saskaņots Nacionālajā kultūras mantojuma pārvaldē 2018. gada 26. novembrī. Šobrīd ir aktualizēta būvdarbu izmaksu tāme.Rīkojuma projekts paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai finansējumu 202 926 *euro* apmērāpārskaitīšanai Viļakas Jēzus Sirds Romas katoļu draudzei, lai nodrošinātu jumta restaurāciju Baznīcas jumtam un Baznīcas torņiem. |
|  | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023 gadam | izmaiņas, salīdzinot ar vidēja termiņa budžeta ietvaru 2023 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 202 926 | 0 | 0 | 0 | 0 | 0 |
| 2.1. valsts pamatbudžets | 0 | 202 926 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -202 926 | 0 | 0 | 0 | 0 | 0 |
| 3.1. valsts pamatbudžets | 0 | -202 926 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 202 926 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pārdalāmā finansējuma apmērs noteikts atbilstoši Baznīcas jumta restaurācijas darbu tāmei, ko sagatavojis sertificēts tāmētājs atbilstoši Latvijas būvnormatīvam LBN 501-17.Baznīcas jumta rekonstrukcijai izdevumi plānoti 202 926 *euro* apmērā, tai skaitā:* būvlaukuma sagatavošanai 10 819 *euro* bez pievienotās vērtības nodokļa (turpmāk – PVN);
* jumta demontāžai 5405 *euro* bez PVN;
* jumta nesošo konstrukciju remontam 3069 *euro* bez PVN;
* jumta un tā elementu montāžai 107 823 *euro* bez PVN;
* zemējuma kontūra un zibens aizsardzības izveidei 8482 *euro* bez PVN;
* teritorijas labiekārtošanai pēc būvdarbu pabeigšanas 3289 *euro* bez PVN;
* virsizdevumiem 13 889 *euro* bez PVN;
* būvnieka peļņai 6945 *euro* bez PVN;
* neparedzētiem darbiem 7986 *euro* bez PVN;
* PVN nomaksai 35 219 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Baznīcas jumta restaurācijai nepieciešamais finansējums normatīvajos aktos noteiktajā kārtībā tiks pārdalīts no budžeta resora "74. Gadskārtējā valsts budžeta izpildes procesā pārdalāmais finansējums" programmas 02.00.00 "Līdzekļi neparedzētiem gadījumiem" uz Tieslietu ministrijas pamatbudžeta programmu 99.00.00 "Līdzekļu neparedzētiem gadījumiem izlietojums". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs J. Bordāns

Vilks 67036805

ints.vilks@tm.gov.lv